เด็กแนว – บล.เออีซี
เด็กแนว 16 ม.ค. 2561 – THE ลุยหุ้นขาลงเตรียมเด้งแ …
16 ม.ค. 2561

เด็กแนว 16 ม.ค. 2561
– THE ลุยหุ้นขาลงเตรียมเด้งแรง
หุ้นกลุ่มเหล็กจะเล่นได้ในรอบนี้ด้วยประเด็น ของราคาเหล็กในตลาดโลกที่พุ่งสูงสุดในรอบ 9 ปี ทำให้ผู้ที่ต้องการใช้เหล็กต้องเร่งคำสั่งซื้อเพราะกลัวราคาขายในตลาดจะแพงขึ้น ประการต่อมาให้เลือกหุ้นที่กำไร Q4 โตแรงกว่าปีก่อน นั่นหมายความว่า Turnaround ตัวจริง และ THE มีคุณสมบัติครบตามที่ว่านี้มาทั้งหมด
ด้านผลงาน Q3 ที่ผ่านมากำไรรุนแรง 130 ล้านบาทหลังจากรับรู้กำไรโรงเหล็ก Prime Steel และ ใน Q4 คาดว่ากำไรไม่แพ้กัน พุ่งขึ้นจากปีก่อนที่ย่ำแย่บักโกรก พื้นฐานบริษัทเปลี่ยนไปแล้วจากเดิมคือ TYM ตอนนี้มีแต่ปัจจัยบวกเข้ามา จับตาการรุกเข้าธุรกิจอสังหาริมทรัพย์ และการมีที่ดินเปล่าในมือที่จะเป็น Hidden value เกิดขึ้นก้อนโต เด็กแนวว่าราคาหุ้นตรงนี้จึงน่าเล่นในขาลง เอาแค่ Rebound 4.40 บาท ก็คุ้มค่ากับการเข้าลุยแล้ว กราฟสัญญาณซื้อแนะนำว่าจัดไปซะรอบนี้น่าจะเด้งแรงรับกำไร Q4 โตฉลุยเนอะ
– SSP ข่าวดีมาแล้ว
SSP ผู้ประกอบการโรงไฟฟ้าแสงอาทิตย์ ราคาหุ้นปรับตัวลงหลังเข้าตลาดจนถึงจุดที่น่าสนใจ เป็นไม้ต้นของการเตรียมขึ้นรอบใหม่ ปัจจุบันมีโรงไฟฟ้าที่จ่ายไฟ 52 MW น่าติดตามอย่างมาก
แต่ข่าวด่วนล่าสุดกำลังจะจ่ายไฟเพิ่มอีก 21 MW ที่เมืองฮิเดกะ และทยอยจ่ายไฟในปีนี้รวมเป็น 86 MW ล่าสุดบริษัทเข้าร่วมทุนโรงไฟฟ้าที่มองโกเลียกับกลุ่มทุนญี่ปุ่นอีก 16.4 MW ซึ่งอยู่ระหว่างการก่อสร้าง ทำให้พอร์ตโรงไฟฟ้าเพิ่มขึ้นอีก เป้าหมาย 200 MW ในอนาคตจึงแค่เอื้อม เมื่อชัดเจนขึ้น กราฟที่ปรับตัวลง เด็กแนวมองว่าเป็นจังหวะเข้าตีรอบใหม่แล้ว เมื่อพิจารณากราฟ 180 นาทีมีโครงสร้าง V-shape และเกิด Divergence ครบ 3 ครั้ง หมายถึงให้สะสมหุ้นเข้าพอร์ตเตรียมวิ่งขึ้น โดยมีเป้าต้านแรกที่ 8.30 บาท หากผ่านตรงนี้ไปได้น่าจะฟื้นจริงจังซะที